П Р О Т О К О Л   № 5
от заседанието на Комисия ”Съдебна администрация” 
към Прокурорската колегия на Висшия съдебен съвет,
проведено на 14.11.2017 г.

Днес, 14.11.2017 г. /вторник/ от 11.00 часа се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ:  Евгени Диков

ЧЛЕНОВЕ:	 Гергана Мутафова 
			 Калина Чапкънова
						   
На заседанието присъстваха експертните сътрудници на комисията: Светла Кирилова – старши експерт в отдел „Съдебни кадри” и Диана Стоянова – гл. експерт – юрисконсулт в отдел „ЮОДВСС“.

Д Н Е В Е Н   Р Е Д:

	1. ОТНОСНО: Становище от Иван Маринов – главен секретар на ПРБ в изпълнение на решение на КСА към ПК на ВСС по протокол № 3/31.10.2017 г. във връзка с осигуряването на щатни бройки за мобилните центрове за разследване в прокуратурите в страната от наличния щат на прокуратурите. /вх. № ВСС-14814/06.11.2017 г./
	- Справка за щатните бройки на служителите в Прокуратурата на РБългария към 31.10.2017 г.

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	1.1. ОТЛАГА разглеждането на т. 1 до изготвяне на нова съдебна карта на Прокуратурата на Република България.
2. ОТНОСНО: Предложение от Главния прокурор на РБългария относно Проект на Правилник за изменение и допълнение на Правилника за администрацията на Прокуратурата на Република България. /вх. № ВСС-14992/09.11.2017 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	2.1. Приема за запознаване Проекта на Правилник за изменение и допълнение на Правилника за администрацията на Прокуратурата на Република България.

3. ОТНОСНО: Писмо от председателя на Сдружението на администрацията в органите на съдебната власт с предложение за актуализиране размера на допълнителния платен годишен отпуск за съдебните служители. /вх. № ВСС-14860/07.11.2017 г./

КОМИСИЯ “СЪДЕБНА АДМИНИСТРАЦИЯ” към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	
3.1. ВЪЗЛАГА на отдел „Съдебни кадри“ за следващото заседание да представят проект на таблица за определяне на допълнителния платен годишен отпуск на съдебните служители, съответстващ на Класификатора на длъжностите в администрацията на Прокуратурата на Република България и съдилищата.

	

ПРЕДСЕДАТЕЛ 
НА КОМИСИЯТА:      /п/
	 								   ЕВГЕНИ ДИКОВ